Belle Gibson

Belle Gibson (s. lokakuu 1991 Tasmania) on australialainen huijari.Elle Hunt, Belle Gibson faces legal action over 'deceptive' claims lifestyle changes could cure cancer The Guardian 6.5.2016, viitattu 4.9.2023Clair Weaver, Belle Gibson faces legal action over 'deceptive' claims lifestyle changes could cure cancer Now to Love 25.6.2015, viitattu 4.9.2023 Hän piti wellness-blogia, julkaisi kirjan sekä sovelluksen ja teki hyväntekeväisyyspetoksen. Hän kertoi toipuneensa lääketieteellisen hoidon ulkopuolella olleesta aivokasvaimesta elämäntyylin ja vaihtoehtohoitojen avulla.

Kliinisen psykiatrian professori Mark Feldman, joka on luonut käsitteen "Münchausen by internet" kuvaamaan ihmisiä jotka teeskentelevät sairauksia internetissä, kuvaili Gibsonin toimintaa suurimittaiseksi petokseksi henkilökohtaisen hyödyn vuoksi.

 Huijaus 
Gibson väitti saaneensa aivokasvaimen diagnoosin 20-vuotiaana heinäkuussa 2009 ja kuulleensa lääkäriltä olevansa kuolemassa viikkojen tai kuukausien sisällä. Tarinansa mukaan Gibson sai kemoterapiaa ja sädehoitoa kahden kuukauden ajan, kunnes hylkäsi lääketieteen ja keskittyi terveelliseen ruokailuun sekä vaihtoehtohoitoihin.Isabelle Aron, Belle Gibson: How a wellness influencer faked cancer and ended up owing millions of dollars Evening Standard 24.8.2023, viitattu 4.9.2023 Kasvain oli väitetysti pahanlaatuinen ja leikkaushoitoon soveltumaton.Järkyttävä huijaus paljastui: Nuori nainen uskotteli kukistaneensa syövän ruokavalionsa avulla MTV Uutiset 23.4.2015, viitattu 4.9.2023 Omatoimisella hoidollaan hän väitti kuitenkin alkaneensa toipua. Gibson avasi huijauksessa käyttämänsä Instagram-tilin alkuvuodesta 2013. Hän jakoi sen kautta terveysruokien reseptejä ja keksityn sairautensa hoitoa koskevia päivityksiä. Gibson sai miljoonia seuraajia ja aloitti menestyksekkään terveysruokaliiketoiminnan. Hän vältti gluteenia, maitotuotteita ja kahvia. Hän omaksui kasvipohjaisen ruokavalion ja käytti happihoidon sekä suoliston puhdistamisen kaltaisia hoitoja.

Elokuussa 2013 Gibson perusti The Whole Pantry -nimisen sovelluksen, joka äänestettiin Applen vuoden 2013 parhaaksi ruoka- ja juomasovellukseksi. Sovellus sai 200 000 latauskertaa kuukauden kuluessa julkaisusta. Heinäkuussa 2014 Gibson väitti jälleen sairastuneensa syöpään, joka tällä kertaa väitetysti oli veressä, pernassa, aivoissa, kohdussa ja maksassa. Syyskuussa 2014 Apple kertoi aiemmin julkaistun sovelluksen tulevan myös Apple Watch -älykelloon. Lokakuussa 2014 ilmestyi Gibsonin keittokirja The Whole Pantry, jota varten hän oli saanut kustannussopimuksen Penguin Booksilta. Kirjassa ohjeistetaan lukijoita parantamaan sairauksia ruokavaliolla. Marraskuussa 2014 Gibsonille myönnettiin Cosmopolitan-lehden Fun, Fearless Female Award. Gibson sai sovelluksellaan monia palkintoja ja väitti lahjoittavansa sen tuotoista 300 000 Australian dollaria hyväntekeväisyyteen.

Gibson sai väittämänsä mukaan rokotehaitan vuonna 2009 ja koki töissä aivoverenkiertohäiriökohtauksen. Väitetysti rokotevastaiset aktivistit tutustuttivat hänet huippusalaista tutkimusta Gardasil-rokotteesta tehneeseen tohtori Mark Johnsiin, jonka olemassaolosta ei löydetty todisteita. Tarinan mukaan sama lääkäri kutsui Gibsonin tekemään tutkimusta kanssaan ja myöhemmin totesi tällä aivokasvaimen.

 Huijauksen paljastuminen 
Maaliskuussa 2015 heräsivät laajamittaiset epäilyt Gibsonin kertomuksista. Fairfax Median tutkiessa väitettyä hyväntekeväisyyttä kävi ilmi, että Gibsonin nimeämistä hyväntekeväisyysjärjestöistä yksikään ei ollut saanut häneltä lahjoituksia. Huhtikuussa 2015 The Australian Women's Weekly julkaisi haastattelun, jossa Gibson myönsi keksineensä sairautensa. Hän meni myös 60 Minutes Australian Tara Brownin haastateltavaksi. Tällöin hän väitti vaihtaneensa nimeään monia kertoja eikä osannut vastata suoraan edes ikäänsä koskevaan kysymyksen. Gibson oli valehdellut syntyneensä vuonna 1988. Hän alkoi poistaa sosiaalisen median tilejään ja sairaskertomuksiaan. Gibson väitti, ettei hän kunnolla erottanut todellisuutta mielikuvituksesta. Hän väitti, ettei hänellä ollut lapsena isä- tai äitihahmoa. Lisäksi hän kertoi itsenäistyneensä olosuhteiden pakosta jo kouluikäisenä. Kertomansa mukaan Gibson ei koskaan tuntenut isäänsä ja oli joutunut nuoresta lähtien hoitamaan MS-tautia sairastanutta äitiään ja autistista veljeään.

The Australian Women's Weekly haastatteli myös Gibsonin äitiä, joka kertoi sairastavansa MS-tautia, mutta kiisti kaikki muut tyttären väitteet perheestä. Huijauksen paljastuttua Apple poisti Gibsonin sovelluksen kaupastaan ja hänen kirjansa vedettiin myynnistä. Tapahtumat johtivat mediakritiikkiin, koska Gibsonista oli kirjoitettu positiivisia artikkeleita ilman asianmukaisia tarkastuksia ja kyseenalaistamista. Esimerkiksi Elle Australian haastattelun otsikossa Gibsonia oli kuvattu yhdeksi vuoden inspiroivimmista naisista.

Gibson todettiin syylliseksi viiteen kuluttajansuojalain rikkomukseen. Hyväntekeväisyyspetos johti 410 000 Australian dollariin sakkoon.

Kesäkuuhun 2019 mennessä Gibson ei ollut maksanut lähes kaksi vuotta aiemmin määrättyä sakkoa edes osittain. Hänen kotinsa ratsattiin tammikuussa 2020 ja toukokuussa 2021 sakon suorittamista varten. Ensimmäisen ratsian jälkeen Gibson kertoi liittyneensä Melbournen etiopialaisten yhteisöön. Hän puhui videojulkaisussa Etiopian politiikasta ja viittasi Etiopiaan kotinaan. Australian Oromo Community Association katkaisi välinsä Gibsoniin saatuaan tiedon tämän menneisyydestä. Yhdistyksestä kerrottiin Gibsonin antaneen itsestään vaikutelman oromon kaltaisempana kuin edes oromot itse.

 Keskustelu kustantajien ja median vastuusta 

Kohun kasvaessa alettiin esittää kysymyksiä Applen, Penguin-kustantamon ja australialaisen median huolimattomuudesta, kun ne näyttivät hyväksyneen Gibsonin väitteet useista syövistä ilman riittävää faktantarkistusta. Asiaa käsitteli myös ABC:n Media Watch -ohjelma.

Apple Inc. kieltäytyi maaliskuussa 2015 median kyselyihin vastatessaan poistamasta The Whole Pantry -sovellusta myynnistä todeten, että se oli kiinnostunut vain sovelluksen toimivuudesta. Pian sovellus kuitenkin poistettiin Apple Watchin lanseerausmateriaalista. Lopulta Apple poisti sovelluksen kokonaan App Storesta ja kaikista Apple Watchin mainosmateriaalista. Apple ei julkistanut syitä poistolle, mutta eräässä australialaisjohtajan sisäisessä sähköpostissa Yhdysvaltojen toimistolle myönnettiin, että poistaminen tulisi herättämään huomiota.https://archive.ph/20200124223125/https://www.theage.com.au/business/apple-exposed-over-belle-gibson-affair-20171119-gzoasp.html

Lantern Books ilmoitti tutkiville journalisteille, ettei ollut tarkistanut Gibsonin syöpäväitteiden paikkansapitävyyttä, koska sitä ei pidetty tarpeellisena keittokirjan kohdalla. Pian tämän jälkeen, kohun kasvaessa, Penguin veti kirjan pois myynnistä vedoten siihen, ettei Gibson ollut vastannut heidän kysymyksiinsä median syytöksistä. Fairfaxin mukaan Penguin oli kuitenkin jo ennen kirjan julkaisua kuulustellut ja videoimalla haastatellut Gibsonia hänen syöpäkertomuksestaan, kuten esipuheessa oli mainittu. Penguin suostui maksamaan 30 000 Australian dollarin sakon Victorian kuluttajansuojarahastoon siitä, ettei se ollut varmistanut kirjan sisällön paikkansapitävyyttä.

Elle Australia -lehti, jota julkaisee Bauer Media Group, myönsi, että sen jälkeen kun lehti oli julkaissut ylistävän artikkelin Gibsonista joulukuussa 2014, se oli saanut anonyymejä vihjeitä siitä, että Gibson olisi keksinyt tarinansa – mutta oli jättänyt ne huomioimatta. Myös toinen Bauerin julkaisema lehti, Cosmopolitan, joka oli myöntänyt Gibsonille vuoden 2014 "Fun Fearless Female" -sosiaalisen median palkinnon, kertoi saaneensa ja sivuuttaneensa vastaavanlaisen sähköpostin. Gibsonin tunnustusten jälkeen lehti päätti olla peruuttamatta palkintoa perustellen tätä sillä, että Gibson oli ollut "lukijaehdokas ja lukijoiden äänestämä". Kuitenkin kuukautta aiemmin Cosmopolitanin toimituspäällikkö oli todennut: "Minä itse ehdotin häntä", mikä viittasi siihen, että lehti – ei yleisö – oli ollut aloitteentekijänä Gibsonin palkitsemisessa.

Syöpätutkija Garvan Institute of Medical Research -laitokselta totesi julkisesti, että media oli osaltaan ollut mukana huijauksessa, kun se ei ollut tehnyt edes perustason faktantarkistusta ja oli välittänyt Gibsonin väitteitä "suodattamattomana PR:nä".

 Todellinen tausta 
Gibson syntyi Tasmaniassa. Hän kävi koulua Brisbanessa ja opiskelutoverin mukaan sepitti jo tällöin kertomuksia syövästä. Vuonna 2008 Gibson muutti Perthiin ja aloitti rullalautailuharrastuksen. Rullalautailuaiheisella keskustelupalstalla Gibson väitti vuonna 2009 "kuolleensa" suuressa sydänoperaatiossa leikkauspöydälle. Samana vuonna hän muutti Melbourneen. Vuonna 2010 Gibsonille syntyi poikalapsi.

 Katso myös 

 Patologinen valehtelu
 Identiteettihuijaus
 Münchhausenin oireyhtymä
 Enkeli-Elisa
 Kaycee Nicole 
 Elisabeth Finch

 Lähteet 

Luokka:Australialaiset rikolliset
Luokka:Talousrikoksista tuomitut henkilöt
Luokka:Keittokirjailijat
Luokka:Huijarit
Luokka:Vuonna 1991 syntyneet
Luokka:Elävät henkilöt